Meie, TOREkad, käisime 30.11 – 2.12 jälle Pilistveres TORE koolitusel end koolitamas. Seekord võtsime käsile aga palju tõsisemad teemad, nagu näiteks hea kuulaja roll, tunded, probleemide põhjused/alused, probleemid meie koolis ja oskus neid lahendada, viha ja selle erinevad astmed, konflikt ja selle rollid jne. Teemade kohta oli palju erinevaid mänge ja loovaid tegevusi erinevates gruppides, koos paarilisega või individuaalselt. Meie kui noorte näitlejate rõõmuks saime ka paljudest rollimängudest osa võtta, mis pani tööle meie improvisatsioonioskused ja ka nutikuse erinevates olukordades toimetulekuks. Iga päevaga saime üha rohkem aru, kui vahvad, andekad, julged, sõbralikud inimesed sinna TORE gruppi on kokku tulnud, kõigil oli kohe hea klapp ja keegi ei kartnud oma arvamust grupis teistega jagada. Saime aru, kui erinevad, samas ka sarnased me oleme. Meie tüdrukutega oleme tohutult tänulikud 2. mooduli eest ja ootame suure põnevuse ja ootusärevusega uut moodulit.
Merilin Tkatšenko, 8.a klass